DĖL ATRINKTŲ ŠILALĖS RAJONO LAUKUVOS SENIŪNIJOS PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI

2021 METAIS

2021 m. rugpjūčio 10 d. Nr.DĮV-867

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2021 m. liepos 20 d. įsakymu Nr. DĮV-818 „Dėl Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2021 m. rugpjūčio 4 d. protokolą Nr. 1:

1. S k i r i u:

1.1. Asociacijai „Laukuviečiai“ projektui „Malonumas kurti daiktus sau“ įgyvendinti 2021 m. IV ketvirtyje (lektoriaus paslaugai apmokėti už kursus) 350,00 (tris šimtus penkiasdešimt eurų) eurų;

1.2. Laukuvos miestelio bendruomenei projektui „Įsileisk Kalėdų šviesą“ įgyvendinti 2021 m. IV ketvirtyje (prekių pirkimo išlaidoms ir komunalinėms paslaugoms apmokėti) 548,00 (penki šimtus keturiasdešimt aštuonis eurus) eurus;

1.3. Požerės kaimo bendruomenei projektui „Tu ir aš turim bendrą tikslą“ įgyvendinti 2021 m. IV ketvirtyje (prekių pirkimo išlaidoms ir komunalinėms paslaugoms apmokėti) 400,00 (keturis šimtus eurų) eurų;

1.4. Šiauduvos kaimo bendruomenei projektui „Poilsio zonos prie Šiauduvos kaimo tvenkinio inventoriaus įsigijimas“ 2021 m. III ketvirtyje (sūpuoklės (1 vnt.) įsigijimui) 300,00 (tris šimtus eurų) eurų.

2. P a v e d u asociacijos „Laukuviečiai“, Laukuvos miestelio bendruomenės, Požerės kaimo bendruomenės ir Šiauduvos kaimo bendruomenės pirmininkams ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonę „Stiprinti bendruomeninę veiklą savivaldybėse“ sutartis.

3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Laukuvos seniūnijos, asociacijos „Laukuviečiai“, Laukuvos miestelio bendruomenės, Požerės kaimo bendruomenės ir Šiauduvos kaimo bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Tadas Bartkus